b'\n_START_ARTICLE_\nJumala teit\xc3\xa4 siunatkoon, herra Rosewater\n_START_SECTION_\nJuoni\n_START_PARAGRAPH_\nTeoksen juoni keskittyy ihmisyst\xc3\xa4v\xc3\xa4llisen miljon\xc3\xa4\xc3\xa4rin, jopa hieman hullun Eliot Rosewaterin ymp\xc3\xa4rille. Rosewater j\xc3\xa4tt\xc3\xa4\xc3\xa4 upeat asuinsijansa ja muuttaa tunkkaiseen vinttikamariin rapistuvaan Rosewaterin kaupunkiin. Kaupungissa asuu voimakkaan teollistumisen ja automaation vuoksi vain tarpeettomia ihmisi\xc3\xa4. Eliot sijoittautuu n\xc3\xa4iden onnettomien surkimusten keskelle ja alkaa auttaa heit\xc3\xa4. H\xc3\xa4n perustaa puhelinpalvelun johon ihmiset voivat soittaa ja kertoa ongelmistaan. Hyv\xc3\xa4ntekij\xc3\xa4n\xc3\xa4 h\xc3\xa4n jakaa l\xc3\xa4\xc3\xa4kkeit\xc3\xa4 ja voiteita kipuihin sek\xc3\xa4 auttaa rahallisesti. Eliotin kuluttaessa sukunsa perustaman Rosewater-s\xc3\xa4\xc3\xa4ti\xc3\xb6n rahoja er\xc3\xa4s juristi huomaa tilaisuutensa: juopotteleva hyv\xc3\xa4ntekij\xc3\xa4 Eliot voitaisiin todistaa mielisairaaksi ja n\xc3\xa4in s\xc3\xa4\xc3\xa4ti\xc3\xb6n perint\xc3\xb6asiat hoituisivat j\xc3\xa4rkev\xc3\xa4ll\xc3\xa4 tavalla. Aikeet kuitenkin ep\xc3\xa4onnistuvat ja lopulta Eliot saa pit\xc3\xa4\xc3\xa4 s\xc3\xa4\xc3\xa4ti\xc3\xb6n itsell\xc3\xa4\xc3\xa4n \xe2\x80\x93 Vonnegutin luoman tieteiskirjailija Kilgore Troutin tullessa apuun.'